लैंडस्लाइड वाले क्षेत्रों में टेंट, दुकानें और लंगर लगाने की अनुमति नहीं
Amarnath Yatra Guidelines 2023 Update; DOs and DON'Ts During Amarnath Yatra श्राइन बोर्ड की एडवाइजरी के अनुसार यात्रा शुरू होने से एक महीने पहले से यात्री प्राणायाम का अभ्यास शुरू करें।
जम्मू-कश्मीर प्रशासन ने जून अंत से शुरू होने वाली अमरनाथ यात्रा को इस बार श्रद्धालुओं के लिए और सुरक्ष्रित बनाने की कवायद शुरू कर दी है। लगभग 14 से 18 किलोमीटर लंबी अमरनाथ यात्रा के पैदल मार्ग में इस बार लगभग 15 नो स्टे जोन बनाए जाएंगे। भूस्खलन के खतरे वाले इन चिन्हित नो स्टे जोन में टेंट, दुकानें और लंगर लगाने की अनुमति नहीं दी जाएगी।
दो महीने तक चलने वाली इस यात्रा के मार्ग में परिस्थिति के अनुसार नो स्टे जोन की संख्या बढ़ाई जा सकती है। पिछले साल अमरनाथ यात्रा में 3.65 लाख यात्री आए थे। ये पिछले 6 साल की रिकॉर्ड संख्या थी। अनुमान है कि इस बार भी रिकॉर्ड यात्री आएंगे।
पिछले साल जुलाई में अमरनाथ गुफा के पास एक शिविर के भूस्खलन की चपेट में आने से 17 श्रद्धालुओं की मलबे में दबकर मृत्यु हो गई थी। भूस्खलन और फ्लैश फ्लड के एहतियाती उपाय नहीं करने और बड़ी संख्या में जगह-जगह दुकानें और टेंट लगाने की अनुमति देने की आलोचना हुई थी।
फुटओवर ब्रिज बनेंगे, फेंसिंग और स्लोप की मरम्मत होगी 
अमरनाथ यात्रा मार्ग में इस बार अधिक फुट ओवर ब्रिज बनाए जाएंगे। साथ ही फेंसिंग की मरम्मत की जा रही है। जोखिम भरे मार्ग में चिन्हित स्लोप को मजबूत किया जा रहा है। जम्मू-कश्मीर के मुख्य सचिव अरुण कुमार मेहता के अनुसार सुप्रीम कोर्ट की ओर से जारी निर्देशों के अनुसार व्यवस्थाओं को दुरुस्त किया जा रहा है।
सुरक्षित यात्रा के लिए ये भी उपाय....
एडवाइजरी : प्राणायाम का अभ्यास करें
श्राइन बोर्ड की एडवाइजरी के अनुसार यात्रा शुरू होने से एक महीने पहले से यात्री प्राणायाम का अभ्यास शुरू करें। 15 हजार फुट की ऊंचाई पर यात्रा के लिए फिटनेस जरूरी है। सुबह-शाम रोज पांच से छह िकलोमीटर की वॉक करनी चाहिए।
क्या है अमरनाथ धाम और उसका महत्व?
अमरनाथ धाम जम्मू-कश्मीर में हिमालय की गोद में स्थित एक पवित्र गुफा है, जो हिंदुओं का सबसे पवित्र स्थल है।
